螢之祭

螢祭係香港專業教育學院觀塘分校舉辦嘅同人誌即賣會同埋港式日本祭典，簡稱「螢祭」。由2005年起已舉辦咗2屆。

概要 
螢祭係由香港專業教育學院觀塘分校『印刷及數碼媒體系』主辦、觀塘分校嘅學生會同學生事務處協辦。而計劃、統籌、執行方面由屬下 PDM 『數碼動畫及漫畫角色設計高級文憑』嘅學生負責。

活動嘅目的係希望推動日本嘅同人誌、cosplay同潮流文化進入香港，並鼓勵時下青少年創作漫畫同動畫，大膽咁發表自己嘅作品，為漫畫創作人提供平台互相學習，甚以推動香港嘅漫畫創作同藝術設計哩啲創意工業嘅發展。另外希望提供交流空間畀 Cosplay 愛好者。而螢祭個名係嚟至日本夏祭。

地喺香港專業教育學院觀塘分校嘅校舍係依家嘅舉辦場。不過，因為學院裏面嘅主辦部門 PDM 計劃喺2009/2010年度同沙田分校『設計系』同葵涌分校『時裝及紡織系』合併，之後會搬去調景嶺嘅香港知專設計學院，因此 2009年同之後嘅活動好可能喺新校舍舉行。

主要內容

2005年 
第一届主要內容係同人誌即賣會、同人原稿比賽同cosplay；而大會主埸地有cosplay比賽。但學院當時裝修緊，所以活動場地上有唔少限制。

2006年 
早喺螢祭2006開始之前，喺7月25日於奧海城2期舉行咗《螢祭2006記者會暨印刷及數碼媒體系作品展》，該日展出以夜祭為題嘅巨型繪畫。當日請到2005年香港小姐冠亞軍葉翠翠同陸詩韻作嘉賓。
喺嗰年節目除2005年原有嘅節目外，亦加咗Cosplayer訪問、日式攤位遊戲同埋首屆夜祭。而新增的攤位如下：。
撈金魚
釣水球
射的
拋彩虹
至於夜祭則是為鍾意日本文化嘅朋友而設，因2007年 
「2007」由2006年尾開始籌備，喺9月15-16日舉行，有Cosplay大賽，同人攤販，撈金魚，許願木牌，而夜祭更有盆踊，引來一大班入場者共舞。

2009年 

主題係想‧創，喺2月7-8號舉行，接近中國情人節，活動以中國風格並加入香港文化，有同人誌展銷會、原畫比賽、Cosplay比賽、20分鐘即場繪畫比賽、夜祭、攤位遊戲，並加入有中國風味嘅猜燈謎活動，燈謎分唔同難度。兼且重有吉祥結嘅速「繩」班，同埋以模仿中國同日本特色同埋傳統嘅求籤。

歷屆舉辦日期 
螢祭2005
2005年9月10日-9月11日
螢祭2006
2006年9月16日-9月17日
2007
2007年9月15日-9月16日
2009
2009年2月7日-2月8日
以上日子都係星期六同星期日

Comic Market
開拓動漫祭
祭 (日本)
同人誌

備注 
2005至2007年係用半日半中嘅「螢祭」。寫成全日文嘅。

參考 
螢祭2005年同2006年場刊。

螢之祭2009官方網站
螢之祭2009官方論壇
螢之祭2009官方BLOG
螢之祭2009 FACEBOOK GROUP
螢之祭公式網頁
螢之祭2006公式網頁

香港展覽
香港專業教育學院
觀塘